Karjatse külas on kätte jõudnud suur rõõmu- ja peoaeg. Valmistutakse Vee klanni Areni ja külavanema tütre Hildegardi  pulmadeks ja Pika Tantsu pidustusteks. Võlukunsti koolis aga leiavad aset noorte õppurite esimesed katsed ja eksamid.  Külavanem Auts on otsustanud ameti maha panna ning seega tuleb korraldada ka uue külavanema valimised. Tulemus on alati väga ettearvamatu olnud ja seekordki pole kindlat võitjasoosikut teada.